ستيفين رونسيمان

[تصغير|230px|ستيفين رونسيمان من اكبر مؤرخين [حروب صليبيه|الحروب الصليبيه.]]
**ستيفين رونسيمان** - Steven Runciman -اسم الشهره ل" **جيمس كوخران ستيفينسون رونسيمان** - James Cochran Stevenson Runciman - اخد لقب **سير** ( نورثيمبرلاند ، انجلترا ، 7 يوليه 1903 - رادويى ، انجلترا ، 1 نوفمبر 2000 ). مؤرخ انجليزى كبير اتخصص فى فترة العصور الوسطانيه. اتولد فى عيله ميسوره و جده كان عنده مصانع مواد كيماويه و صاحب اراضى اسمه لورد رونسيمان ، و ابوه و امه كانو اعضاء فى البرلمان ممثلين الحزب الليبرالى.

## دراسته
تصغير|250px|درس رونسيمان التاريخ فى ترينيتى كوليج - كمبريدج
دخل ايتون كوليج Eton College و اتعرف هناك على زميله جورج اورويل George Orwell اللى بقى هو كمان كاتب معروف .

فى سنة 1921 دخل ترينيتى كوليج Trinity College فى كمبريدج و درس علم التاريخ. فى سنة 1927 ابتدا يعمل مع زميل ليه بحث عن الامبراطوريه البيزنطيه و اتوفى جده فى الفتره دى فورث ثروه كبيره فقدر انه يستقر اقتصادى و سافر عشان يتفرج على البلاد.

## تاريخ الحملات الصليبيه
220px|thumb|left|أرخ رونسيمان للحروب الصليبيه
بعد ما رونسيمان خلص دراسته اتنقل فى مناصب اكاديميه و بعدين اشتغل بروفيسور للفن البيزنطى فى جامعة استانبول فى تركيا (1942-1945) ، و ابتدا يهتم بتاريخ الحملات الصليبيه اللى كتب عنها اهم مؤلفاته "** تاريخ الحملات الصليبيه** " A history of the Crusades اللى نشره على تلت اجزاء ، " الحمله الصليبيه الأولى و تأسيس مملكة اورشليم " (1951) ، " مملكة اورشليم و الشرق الفرنجى 1187-1100 " (1952) ، " مملكة عكا و الحملات الصليبية الاخيرة " (1954) ، و اللى اعتمد فى كتابتهم على عدد كبير من النصوص التأريخيه اللى كتبها المؤرخين القدام من الشرق الغرب ، و ساعده فى كده معرفته للغات كتيره زى اللاتينى و اليونانى و العربى و التركى و الفارسى و العبرى. رونسيمان قدم تاريخه عن الحروب الصليبيه بقوله : " بغض النظر عن اعتبارها حاجه عظيمه و مغامره مسيحيه رومانتيكيه او اعتبارها اخر الغزوات الهمجيه ، فهى حقيقه مركزيه فى تاريخ العصور الوسطانيه  " .

و من اقواله اللى ليها مغزى كبير قوله : " لو فيه قراء بيعتبروا معالجتى للمواضيع غلط ، فمفيش حاجه اقدر اقولها غير ان الكاتب لازم يكتب بطريقته الخاصه. الشكوى من ان الكاتب ما كتبش اللى المنتقدين كانو حا يكتبوه لو الفوا هما الكتاب بلا شك بره نطاق المنتقدين " .

 رغم شهرة كتابه عن الحروب الصليبيه و اللى بقى مرجع مهم ، معظم مؤلفات رونسيمان كانت عن الامبراطوريه البيزنطيه و المنطقه اللى حواليها فى العصور الوسطانيه ، لكن كتب كمان كتاب اسمه " **الراجاس البيض** " The White Rajahs عن تاريخ سارواك فى جنوب شرق اسيا (1960). اشتغل فى كذا جامعه فى بريطانيا و امريكا و كان رئيس الاتحاد الانجلو-هيلينى The Anglo-Hellenic League و مدير معهد الاثار البريطانى British Institute of Archaeology فى انقره.

المؤرخ الكبير رونسيمان أكد فى كتابه تاريخ الحملات الصليبيه ان المصريين مش عرب وقال: " احنا بنتساهل جداً فى موضوع تسميتهم عرب ".

## مؤلفاته

* The Emperor Romanus Lecapenus and His Reign - 1929
* The First Bulgarian Empire -1930
* Byzantine Civilization -1933
* The Medieval Manichee : A Study of the Christian Dualist Heresy - 1947
* A History of the Crusades: Volume 1, The First Crusade and the Foundation of the Kingdom of Jerusalem -1951
* 1952- A History of the Crusades: Volume 2, The Kingdom of Jerusalem and the Frankish East *History of the Crusades: Volume 3, The Kingdom of Acre and the Later Crusades Cambridge
* The Eastern Schism: A Study of the Papacy and the Eastern Churches in XIth and XIIth Centuries -1953
* The Sicilian Vespers: A History of the Mediterranean World in the Later Thirteenth Century -1958
* The White Rajahs -1960
* The Fall of Constantinople 1453 -1965
* The Great Church in Captivity -1968
* The Last Byzantine Renaissance -1970
* The Orthodox Churches and the Secular State -1972
* Style and Civilization -1975
* The Byzantine Theocracy -1977
* Mistra -1980
* Patriarch Jeremias II and the Patriarchate of Moscow -1985
* A Traveller's Alphabet.Partial Memoirs -1991

## فهرست

## مصادر
* Runciman, Steven, A history of the Crusades (3 parts). Penguin Books, 1987

تصنيف:مواليد 1903
تصنيف:وفيات 2000
تصنيف:انجليز
تصنيف:مؤرخين
تصنيف:مؤرخين بريطانيين
تصنيف:حروب صليبيه
تصنيف:مؤرخين للحروب الصليبيه
تصنيف:متعلمين فى جامعة كامبريدج